"کیا" اوتوموبیل شیرکتی 1944 – جو ایلده جنوبی کوریادا(کره) یارادیلمیش دیر. کوریانین (کره) ایلک ولوسیپئد (velosiped) و اوتوموبیل ایستحصال چیسی دیر. 1998 – جی ایلده هیوندای و دایملر – کرایسلر کونسورسیومو (konsorsiumu) طرفیندن آلینمیشدیر. "کیا" اصل معنا دا اینکیشافینی بو نقطه دن سونرا رئال لاشدیرمیشدیر. ایستحصالات ساحه لرینی گئنیش له دن "کیا موتورس" شیرکت ، آراشدیرما-اینکیشاف ائتدیرمه فعالیت لرینه چوخ اهمیت وئریر. "کیا موتورس" آمریکا دا کی موفقیتینی آوروپادا تکرارلاماق اۆچون آوروپا مشتریسینه ایستیقامت لنمیش محصول لاری بازارا چیخارمیش دیر. سئراتو (Cerato) ، ریو (Rio) ، پیکانتو (Picanto) ، ماگئنتیس (Magentis) کیمی مدل لری ایله چوخ موفقیت لی ساتیش گرافیک لری توتان "کیا" اصل موفقیته اس یو وی (SUV) مدل لری اولان سورنتو (Sorento) و اسپورتاژ (Sportage) ایله نایل اولموشدو. "کیاموتورس" اؤزو اۆچون معین لشدیردییی 2010 – جو ایلده دونیانین ان بؤیوک 5 اوتوموبیل مارکاسی آراسینا داخیل اولما هدفینه نایل اولماق اۆچون بیر چوخ یئنی اسپونسورلوق (sponsorluq) راضی لاشمالاری باغلامیشدیر. تنیس و فوتبول یاریشلاریندا کی اسپورنسورلوق لاریندان (sponsorluqlarından) علاوه فیفا ایله 2014 – 2007 – جو ایللر آراسیندا باش اسپورنسورلوق موقاویله سی ده ایمضالامیشدیر.